क्वींस क्लब : जुबिकिच और यंग अगले दौर में  
क्रोएशिया के इवान जुबिकिच और अमेरिका के डोनाल्ड यंग क्वींस क्लब में जारी एगॉन टेनिस चैम्पियनशिप के अगले दौर में पहुंच गए हैं।
विश्व के 37वीं वरीयता प्राप्त क्रोएशिया के टेनिस खिलाड़ी इवान जुबिकिच और अमेरिका के डोनाल्ड यंग क्वींस क्लब में जारी एगॉन टेनिस चैम्पियनशिप के अगले दौर में पहुंच गए हैं। जुबिकिच ने सोमवार को खेले गए पुरुषों के एकल वर्ग के पहले दौर में अमेरिका के खिलाड़ी रेयान स्वीटिंग को 7-6, 6-2 से शिकस्त दी।  एक अन्य मुकाबले में यंग ने ऑस्ट्रिया के खिलाड़ी आंद्रियास हैदर-मॉरर को 6-4, 6-7, 6-2 से पराजित कर दूसरे दौर में प्रवेश किया। उल्लेखनीय है कि वर्ष के तीसरे ग्रैंड स्लैम विम्बल्डन से पहले खिलाड़ियों के लिए ग्रास कोर्ट पर अभ्यास करने का यह अंतिम मौका है। विम्बल्डन का आयोजन 20 जून से होगा।